Για άλλες χρήσεις, δείτε: Ατρόμητος.

Ο **Αθλητικός Ποδοσφαιρικός Σύλλογος Ατρόμητος Αθηνών** είναι ελληνικό ποδοσφαιρικό σωματείο το οποίο εδρεύει στο Περιστέρι Αττικής. Ιδρύθηκε στις 31 Μαΐου 1923 στο κέντρο της Αθήνας, ενώ το 1932 μεταφέρθηκε στο Περιστέρι. Τα χρώματα του Ατρομήτου Αθηνών είναι το μπλε και το άσπρο, ενώ έμβλημα του συλλόγου αποτελεί ένα αστέρι μπλε χρώματος με άσπρο φόντο. Έδρα του συλλόγου είναι το Δημοτικό Στάδιο Περιστερίου «Άγγελος Ράμφος» το οποίο έχει χωρητικότητα 8.969 θέσεων.

Σημαντικότερες αγωνιστικά στιγμές του Ατρομήτου Αθηνών υπήρξαν οι συμμετοχές του σε δύο τελικούς του Κυπέλλου Ελλάδας, με αντιπάλους την ΑΕΚ το 2011 και τον Ολυμπιακό το 2012, ενώ η υψηλότερη θέση που έχει κατακτήσει στο Πρωτάθλημα Ελλάδας είναι η 3η, το 1928 και στη νεότερη ιστορία του, το 2013. Έχει εκπροσωπήσει τη χώρα στις ευρωπαϊκές διοργανώσεις 7 φορές και συγκεκριμένα τις αγωνιστικές περιόδους 2006-07, 2012-13, 2013-14, 2014-15, 2015-16, 2018-19 και 2019-20.

Το ανδρικό τμήμα του Α.Π.Σ. Ατρομήτου Αθηνών αγωνίζεται στο επαγγελματικό πρωτάθλημα της Super League 1 με την επωνυμία «**Ατρόμητος Αθηνών 1923 Π.Α.Ε.**», ενώ το γυναικείο τμήμα αγωνίζεται στη Β΄ Εθνική Κατηγορία.

Ιστορία
-------

### Η ίδρυση και η μεταφορά στο Περιστέρι

Ο **Αθλητικός και Ποδοσφαιρικός Σύλλογος Αθηνών** «**Ατρόμητος**» ιδρύθηκε τον Μάιο του 1923 από μια παρέα μαθητών που έπαιζαν ποδόσφαιρο στην πλατεία Βικτωρίας, στο κέντρο της Αθήνας. Συγκεκριμένα ιδρυτές του συλλόγου ήταν οι Κολομβούνης, Πέτας, Σταθόπουλος, Συνοδινός, Σταματόπουλος και Γλυκοφρύδης. Στο πρωτάθλημα της ΕΠΣ Αθηνών 1924–25, στον νικηφόρο με 4–0 αγώνα του επί του Αττικού Λένορμαν αγωνίστηκε με την παρακάτω σύνθεση: Οριγώνης Τζέντος (τερμ.), Γ. Γεωργίου (αρχηγός), Χ. Χρηστίδης (μπακ), Μ. Σκέκος, Π. Παπαδόπουλος, Θ. Σαραντόπουλος (χαφ), Δ. Σταθόπουλος, Ι. Πέττας, Δ. Κολομβούνης, Γ. Κανδρής, Μίχος (κυνηγοί).

Το 1928 ως πρωταθλητής Αθήνας πήρε μέρος στο πρώτο πρωτάθλημα Ελλάδας, τερματίζοντας τρίτος (η σπουδαιότερη μέχρι τότε και για πολλά χρόνια επιτυχία του).

* Βόλεϊ

Την πρώτη αυτή περίοδο είχε και ομάδα βόλεϊ, η οποία αναφέρεται για πρώτη φορά το Σεπτέμβριο του 1924 όταν αγωνίστηκε σε τουρνουά του Γ.Σ. Αμαρουσίου, στο οποίο έφτασε στον τελικό με αντίπαλο τον Πανιώνιο. Τα επόμενα χρόνια μετείχε ανελλιπώς στο αθηναϊκό πρωτάθλημα ως το 1930 τουλάχιστον. Το 1929 την ομάδα βόλεϊ αποτελούσαν οι αθλητές: Συνοδινός, Ουζούνης, Πέττας, Κρίθαρης, Σταθόπουλος, Πολυμερόπουλος. Το 1928 είχε και ομάδα γυναικών που μετείχε στο αντίστοιχο γυναικείο πρωτάθλημα.

* Μεταφορά έδρας στο Περιστέρι (1932)

Αρχικά η ομάδα αγωνιζόταν στο γήπεδο του Πανελληνίου και του Παναθηναϊκού. Η ύπαρξη όμως πολλών ομάδων στην ίδια περιοχή αποτελούσε εμπόδιο για τη δημιουργία διακριτής ταυτότητας φιλάθλων. Έτσι το 1932 ο σύλλογος αποφάσισε τη μεταφορά του στο Περιστέρι, συγχωνεύοντας στα σπλάχνα του την τότε ομάδα της περιοχής, τον «Νέο Αστέρα», από την οποία προέρχεται το παρόν έμβλημά του, ένα μπλε άστρο.

* Νέος Αστήρ Περιστερίου (1927–1932)

Ο Αστήρ Περιστερίου (1932)
Ως το 1932 η δημοφιλέστερη ομάδα στο Περιστέρι ήταν ο «Νέος Αστήρ», ο οποίος ξεχώριζε από τις υπόλοιπες ομάδες της συνοικίας που ήταν η «Τόλμη Περιστερίου» (ιδρύθηκε το 1927 από τους Ρ. και Γ. Συνανίδη, Α. Ταξιάρχη και Σ. Γαβαλίδη), η «Αστραπή» και ο «Απόλλων» (ιδρύθηκε το 1929). Ο Νέος Αστήρ είχε ιδρυθεί το 1927 από τα υπολείμματα «Ένωσης Περιστερίου», ενός παλιότερου σωματείου που είχε αδρανήσει. Το πρώτο Δ.Σ. συγκροτήθηκε το 1928 με πρόεδρο τον Γ. Τσουρουκτσόγλου και γραμματέα τον Δ. Θεοδώρου, ο οποίος ήταν και ο πιο δραστήριος παράγων του συλλόγου. Η ομάδα σύντομα κατέκτησε τις καρδιές των φιλάθλων της πόλης πετυχαίνοντας αρκετές νίκες επί γειτονικών σωματείων. Επίσης, μαζί με τα υπόλοιπα σωματεία της πόλης διαμόρφωσαν γήπεδο για να αγωνίζονται, το οποίο απέκτησε τη φήμη απροσπέλαστης έδρας και οι άλλες ομάδες το αποκαλούσαν «κοπτήρι», διότι εκεί κόβονταν οι ελπίδες τους για νίκη. Την περίοδο 1928–29 ο Ν. Αστέρας εντάχθηκε στην Γ΄ κατηγορία της ΕΠΣΑ, στον 5ο όμιλο. Ήταν η πρώτη και η μοναδική επίσημη ομάδα από το Περιστέρι και παρέμεινε στην ίδια κατηγορία ως την περίοδο 1932–33, οπότε απορροφήθηκε από τον Ατρόμητο Αθηνών που μετακόμισε στο Περιστέρι προσφέροντας στον νέο σύλλογο το γαλάζιο αστέρι που από τότε έγινε έμβλημα του Ατρόμητου. Το 1930 τη βασική ομάδα του Ν. Αστέρα αποτελούσαν οι ποδοσφαιριστές: Π. Μπίμης, Κ. Μαδέλας, Σ. Καλαϊτζόπουλος, Σ. Μαυρομάτης, Γ. Αναγνωστίδης, Β. Βατιστός, Δ. Ζεϊμπέκος, Α. Κόνσολας, Μ. Γκαμπόλιος, Α. Αναγνωστίδης (αρχηγός), Α. Χριστοδούλου, Σ. Κασιμάτης.

### Η συνέχεια στα πρωταθλήματα Ελλάδας

Η ιστορική τρίτη θέση στο πρωτάθλημα του 1928 δεν είχε συνέχεια καθώς η πορεία της ομάδας δεν υπήρξε ανάλογη, είτε συμμετέχοντας στα πρωταθλήματα της ΕΠΣΑ, είτε (μεταγενέστερα) αποτελώντας "ασανσέρ" μεταξύ της μεγάλης και των μικρότερων εθνικών κατηγοριών. Επόμενη συμμετοχή μετά το 1928, σε πανελλήνια διοργάνωση, είχε το 1939, όταν τερμάτισε τελευταίος στον Νότιο όμιλο.

Από το 1940 έως και το 1962, ο Ατρόμητος αγωνίστηκε στα πρωταθλήματα Αθηνών (την τελευταία του χρονιά, 1961–62, κατέκτησε και το Πρωτάθλημα Αθηνών), ενώ από το 1960 συμμετείχε στη Β' Εθνική κατηγορία, που από την περίοδο 1962–63 ξεκίνησε να υφίσταται ως μόνιμη κατηγορία, πριν τη μεγαλύτερη Α' Εθνική κατηγορία. Στην Β' παρέμεινε συνεχόμενα, ως την περίοδο 1971–72, όταν και κέρδισε την άνοδο στη μεγαλύτερη κατηγορία της Ελλάδος.

Την περίοδο 1972–73, ο Ατρόμητος πραγματοποίησε την ιστορική πρώτη του συμμετοχή, στην **1η Εθνική κατηγορία**, τερματίζοντας 16ος σε σύνολο 18 ομάδων και υποβιβάστηκε.

Επέστρεψε την μεθεπόμενη περίοδο (1974–75) όπου ήταν η τελευταία ομάδα πάνω από τη ζώνη του υποβιβασμού (13η θέση σε σύνολο 18). Ακολούθησε μια αρκετά καλή χρονιά, τερματίζοντας στην 9η θέση, με τις ομάδες να έχουν μειωθεί σε 16 την περίοδο 1975–76. Την επόμενη χρονιά (1976–77), ο Ατρόμητος πραγματοποίησε μια απογοητευτική πορεία, τερματίζοντας τελευταίος και έτσι ο υποβιβασμός ήταν αναπόφευκτος.

Ο Όσκαρ Άλβαρες
Τέσσερις χρονιές αργότερα, την περίοδο 1980–81, επέστρεψε στην κορυφαία κατηγορία, ως Πρωταθλητής Β' Εθνικής, όμως τερμάτισε και πάλι τελευταίος και υποβιβάστηκε.

Από την έναρξη της δεκαετίας του 80' έως και τα μέσα της δεκαετίας του 2000, ο Ατρόμητος ανεβοκατέβαινε τις μικρότερες κατηγορίες. Το 1987 υποβιβάστηκε για πρώτη φορά στην ιστορία του, στην Γ' Εθνική, επέστρεψε την αμέσως επόμενη χρονιά στη Β', για να πέσει εκ νέου στην Γ' το 1994, ενώ έφτασε μέχρι και την Δ' Εθνική την περίοδο 1997–98, αλλά επέστρεψε στην Γ', ως Πρωταθλητής της 4ης τη τάξει κατηγορίας Ελλάδος. Το 2002, επέστρεψε στη δεύτερη κατηγορία, έπειτα από οκτώ χρόνια απουσίας.

### Συγχώνευση με τη Χαλκηδόνα και νέο ξεκίνημα

Την περίοδο 2004–05 ο Ατρόμητος εμφανίστηκε αδύναμος στη Β' Εθνική τερματίζοντας προτελευταίος. Προ του φάσματος του υποβιβασμού και χωρίς να επηρεαστούν τα διακριτικά, το όνομα ή η έδρα του, συγχωνεύτηκε με τη Χαλκηδόνα, η οποία είχε μια αξιόλογη πορεία στην Α' εθνική και αποτελούσε φόβητρο για τις μεγάλες ομάδες, όμως δεν διέθετε ικανό σε αριθμό φίλαθλο κοινό. Το τελευταίο αποτελείτο κατά βάση από εργαζόμενους του ομίλου πετρελαιοειδών ΕΤΕΚΑ του Γιώργου Σπανού, προέδρου της ομάδας. Κατ' αυτόν τον τρόπο, συνδυάστηκε η ποιότητα του έμψυχου υλικού της Χαλκηδόνας με τη δυναμική των φιλάθλων του Περιστερίου. Η ημερομηνία που οριστικοποιήθηκε επίσημα η συγχώνευση με ανακοίνωση, ήταν η 31η Μαΐου του 2005.

Την περίοδο 2005–06, η "νεοσύστατη" –πλέον– ομάδα, πραγματοποίησε μια αξιοπρεπέστατη παρουσία, αντάξια αυτής που είχε συνηθίσει τους αντιπάλους της, κατέκτησε την έβδομη θέση στο πρωτάθλημα και εκμεταλλευόμενη την αδυναμία του ΠΑΟΚ να συμμετάσχει στα κύπελλα Ευρώπης (η ΠΑΕ Ατρόμητος έστειλε απευθείας επιστολή διαμαρτυρίας στην UEFA παρακάμπτοντας την ΕΠΟ), εξασφάλισε για την επόμενη χρονιά την παρθενική της εμφάνιση σε επίσημους ευρωπαϊκούς αγώνες (κύπελλο UEFA). Την ίδια περίοδο στο κύπελλο Ελλάδας απογοήτευσε, αποκλειόμενος από τον Θρασύβουλο από τον πρώτο γύρο που πήρε μέρος.

Η έναρξη της περιόδου 2006–07 βρήκε τον Ατρόμητο να δίνει τους πρώτους ευρωπαϊκούς αγώνες της ιστορίας του απέναντι στην κατοπινή τροπαιούχο του θεσμού Σεβίλλη. Για άλλη μια χρονιά απογοήτευσε στο κύπελλο Ελλάδας, καθώς αποκλείστηκε πάλι στον πρώτο γύρο που πήρε μέρος, από τον Ηλυσιακό. Το τέλος της περιόδου αυτής τον βρήκε μια θέση χαμηλότερα από την προηγούμενη στο πρωτάθλημα, στην όγδοη, με επίσης αξιοπρεπή παρουσία.

Την περίοδο 2007–08, μολονότι μέχρι τα μισά του πρωταθλήματος (την 15η αγωνιστική και την ήττα από τον Πανιώνιο στο Περιστέρι) βρισκόταν στην 6η θέση, ο Ατρόμητος με έναν απογοητευτικό δεύτερο γύρο, υποβιβάστηκε. Αντιθέτως, στο κύπελλο Ελλάδας (2008), έφτασε για πρώτη φορά στην μέχρι τότε ιστορία του, έως τα ημιτελικά της διοργάνωσης, όπου αποκλείστηκε από τον Άρη Θεσσαλονίκης. Πριν αποκλειστεί, ξεπέρασε κατά σειρά τις ομάδες των Ολυμπιακού Βόλου, Αστέρα Τρίπολης και ΟΦΗ.

Την επόμενη περίοδο (2008–09), ο Ατρόμητος διατήρησε στη σύνθεσή του πολλούς ποδοσφαιριστές επιπέδου Α' Εθνικής (αγωνιζόμενοι πολλά χρόνια στην κορυφαία κατηγορία), έχοντας ως στόχο να επιστρέψει άμεσα στη Σούπερ Λίγκα, τον οποίο κατάφερε με εμφατικό τρόπο, ως πρωταθλητής Β' Εθνικής, εξασφαλίζοντας από πολύ νωρίς την άνοδο. Την ίδια χρονιά, στο κύπελλο Ελλάδας (2009), αποκλείστηκε από τον Άρη στη φάση των 32, έχοντας αποκλείσει Φωστήρα και Κορωπί.

### Επιστροφή στη Σούπερ Λίγκα και επιτυχίες

Η επιστροφή του στην A΄ κατηγορία, την περίοδο 2009–10, συνδυάστηκε με πολύ καλές εμφανίσεις και τελικά η ομάδα τερμάτισε έβδομη, πραγματοποιώντας μια πολύ καλή χρονιά. Στο κύπελλο Ελλάδας (2009–10) αποκλείστηκε στη φάση των 16 από τον ΠΑΣ Γιάννινα, ενώ στους 32 είχε ξεπεράσει το εμπόδιο του Βισαλτιακού Νιγρίτας.

Το 2011 βρήκε τον σύλλογο ενώπιον της μεγαλύτερης πρόκλησης της, έως τότε, ιστορίας του, καθώς αντιμετώπισε στον τελικό του κυπέλλου Ελλάδας την ΑΕΚ διεκδικώντας με αξιώσεις την κατάκτηση του τροπαίου. Τελικά σε έναν αγώνα που στιγματίστηκε από σοβαρά επεισόδια, η ΑΕΚ κατέκτησε τη νίκη επικρατώντας με 3–0 (με τον αγώνα να διακόπτεται ένα λεπτό πριν τη λήξη και τον διαιτητή Τάσο Κάκο να βγαίνει στον αγωνιστικό χώρο μετά από δέκα λεπτά διακοπής, σφυρίζοντας το τέλος του). Στο πρωτάθλημα όμως, η ομάδα του Ατρόμητου γλίτωσε τον υποβιβασμό την προτελευταία αγωνιστική, παρόλο που δημιούργησε δύσκολο εμπόδιο στους εντός έδρας αγώνες της, σημειώνοντας μόλις 2 ήττες στο Περιστέρι, ενώ εντυπωσίασε σε αρκετές περιπτώσεις, όπως με τη νίκη 3–1 επί του Ολυμπιακού και την εκτός έδρας νίκη 1–0 επί του ΠΑΟΚ.

Την επόμενη αγωνιστική περίοδο (2011–12), ο Ατρόμητος έκανε μια εκπληκτική χρονιά, βάζοντας τα θεμέλια για ακόμα μεγαλύτερες διακρίσεις τα επόμενα χρόνια. Εξασφάλισε στο πρωτάθλημα την έξοδο στην Ευρώπη, τερματίζοντας στην κανονική διάρκειά του τρίτος μαζί με τον ΠΑΟΚ και κέρδισε τη συμμετοχή του για πρώτη φορά στα πλέι οφ. Εκεί τερμάτισε τρίτος (τέταρτη κατά σειρά ομάδα μαζί με τον πρωταθλητή) και προκρίθηκε για δεύτερη φορά στην ιστορία του, σε ευρωπαϊκή διοργάνωση. Ταυτόχρονα για δεύτερη συνεχόμενη χρονιά προκρίθηκε στον τελικό του κυπέλλου Ελλάδας (2011–12) έχοντας αποκλείσει στους 16 και στα προημιτελικά, τον Άρη και τον ΠΑΟΚ αντίστοιχα. Στον τελικό που έγινε στις 28 Απριλίου 2012 απέναντι στον Ολυμπιακό, ήρθε ισόπαλος στην κανονική διάρκεια του αγώνα με 1–1, όμως με γκολ που δέχτηκε στο τελευταίο λεπτό της παράτασης, έχασε το τρόπαιο (τελικό σκορ 2–1 υπέρ του Ολυμπιακού).

Η περίοδος 2012–13 ήταν ανάλογη με την προηγούμενη και ξεκίνησε με τη δεύτερη συμμετοχή του συλλόγου στην Ευρώπη, όπου αποκλείστηκε από την αγγλική Νιούκασλ Γιουνάιτεντ. Στο κύπελλο Ελλάδας (2012–13) αποκλείστηκε νωρίς από τον Ολυμπιακό Βόλου, όμως στο πρωτάθλημα τερμάτισε με ευκολία στην τέταρτη θέση. Η απόδοση όμως του συλλόγου μέσα στη χρονιά δεν εντυπωσίασε και αφού αρχικά παραιτήθηκε ο προπονητής που ξεκίνησε Ντούσαν Μπάγεβιτς, ο αντικαταστάτης του Νίκος Αναστόπουλος απολύθηκε λίγο πριν το τέλος της κανονικής περιόδου. Στα πλέι οφ την ομάδα καθοδήγησε ο Γιώργος Παράσχος και αλλάζοντας την εικόνα του συλλόγου προς το καλύτερο, η έξοδος στα προκριματικά του Τσάμπιονς Λιγκ χάθηκε στον τελευταίο αγώνα του μίνι πρωταθλήματος, όμως για δεύτερη συνεχόμενη χρονιά προκρίθηκε στα πλέι οφ του Γιουρόπα Λιγκ και για τρίτη φορά στην ιστορία του εξασφάλισε την έξοδό του στην Ευρώπη.

Ο Ατρόμητος συνέχισε να δείχνει το καλό του πρόσωπο και την περίοδο 2013–14, επιβεβαιώνοντας πως βρίσκεται πλέον ανάμεσα στις κορυφαίες ελληνικές ομάδες. Στο κύπελλο αποκλείστηκε πολύ δύσκολα από τον Ολυμπιακό στην προημιτελική φάση, με δύο ισοπαλίες, 0–0 εκτός έδρας και 1–1 στο Περιστέρι, ενώ είχε περάσει τα εμπόδια Παναιτωλικού και Φωστήρα. Στο πρωτάθλημα τερμάτισε τρίτος στην κανονική διάρκεια, στα πλέι οφ όμως υποχώρησε μια θέση, τερματίζοντας τέταρτος στη συνολική βαθμολογία. Ένα σημαντικότατο επίτευγμα για τη συγκεκριμένη περίοδο είναι πως για τρίτη συνεχόμενη χρονιά και τέταρτη φορά στην ιστορία του, εξασφάλισε τη συμμετοχή του στις ευρωπαϊκές διοργανώσεις της επόμενης περιόδου.

Ατρόμητος - Παναθηναϊκός στο Δημοτικό Στάδιο Περιστερίου
Στο πρωτάθλημα της περιόδου 2014–15 τερμάτισε **πέμπτος** στην κανονική διάρκειά του και τέταρτος έπειτα από τη διαδικασία των πλέι οφ, εξασφαλίζοντας για τέταρτη συνεχή χρονιά (και πέμπτη συνολικά) την έξοδό του στο Γιουρόπα Λιγκ. Στο ξεκίνημα της περιόδου 2015–16 ο Ατρόμητος κατάφερε για πρώτη φορά στην ιστορία του να προκριθεί σε επόμενη φάση ευρωπαϊκής διοργάνωσης, ενώ στο πρωτάθλημα τερμάτισε όγδοος και στο κύπελλο έφτασε μέχρι την ημιτελική φάση. Στο πρωτάθλημα της περιόδου 2016–17 τερμάτισε για δεύτερη συνεχή χρονιά στην όγδοη θέση. Την επόμενη αγωνιστική περίοδο (2017–18), ο Ατρόμητος πραγματοποίησε εξαιρετικές εμφανίσεις και επέστρεψε στις ευρωπαϊκές διοργανώσεις τερματίζοντας τέταρτος. 

Η περίοδος 2018–19 ξεκίνησε για τον Ατρόμητο με τον πρόωρο αποκλεισμό στο Europa League από την Ντιναμό Μπρεστ (3–4 και 1–1), δεχόμενος γκολ στο τελευταίο λεπτό του επαναληπτικού αγώνα στο Περιστέρι, όμως στη συνέχεια ακολούθησε εξαιρετική πορεία στο πρωτάθλημα τερματίζοντας ξανά στην τέταρτη θέση και εξασφαλίζοντας τη συμμετοχή του στις ευρωπαϊκές διοργανώσεις για δεύτερη συνεχή χρονιά. Ο Ευθύμης Κουλούρης, δανεικός από τον ΠΑΟΚ, χρίστηκε 1ος σκόρερ της Σούπερ Λιγκ, ενώ στο κύπελλο Ελλάδας έκανε κάποιες εντυπωσιακές εμφανίσεις στη φάση των ομίλων, νικώντας τον Ηρακλή με 1–6 και τη Θύελλα Καμαρίου με 0–8, φτάνοντας μέχρι την προημιτελική φάση, όπου αποκλείστηκε από την ΑΕΚ. 

Η αποχώρηση του προπονητή Νταμίρ Κάναντι το καλοκαίρι του 2019, αλλά και οι αποχωρήσεις ποδοσφαιριστών που πρωταγωνίστησαν στην προηγούμενη αγωνιστική περίοδο (Κουλούρης, Χατζηισαΐας, Μπουσουλάτζιτς, Σάκιτς, Μπρούνο) επέφεραν σημαντικές αλλαγές στην ομάδα. Ο Γιάννης Αναστασίου ανέλαβε την τεχνική ηγεσία, ενώ ήρθαν έμπειροι ποδοσφαιριστές (Βέλλιος, Ανδρούτσος, Μπαένα, Γκάλο). Η περίοδος 2019–20 ξεκίνησε με την **επιτυχημένη πρόκριση** στο Europa League επί της σλοβακικής Ντούναϊσκα Στρέντα με δύο νίκες (2–1, 3–2), αλλά στη συνέχεια οι δύο κακές εμφανίσεις και ο αποκλεισμός από την πρωταθλήτρια Πολωνίας Λέγκια Βαρσοβίας (0–0, 0—2) καθώς και οι μέτριες εμφανίσεις στο πρωτάθλημα οδήγησαν στην αντικατάσταση του Αναστασίου από τον Σάββα Παντελίδη τον Νοέμβριο του 2019, χωρίς όμως να γίνει εφικτό κάτι καλύτερο από την 7η θέση στο πρωτάθλημα. Στο κύπελλο Ελλάδας, ο Ατρόμητος έφτασε μέχρι την προημιτελική φάση, όπου αποκλείστηκε από τον Άρη Θεσσαλονίκης (0–0, 0–1).

Ιδιοκτησιακό καθεστώς και οικονομικά στοιχεία
---------------------------------------------

### Οικονομικά

*Τελευταία ενημέρωση: 30 Ιανουαρίου 2017*
Από την επιστροφή στην κορυφαία κατηγορία το 2009, η ΠΑΕ παρουσιάζει θετικό ισοζύγιο στις αγοραπωλησίες ποδοσφαιριστών (περιλαμβάνονται τα έξοδα/έσοδα για/από δανεισμούς), με αποτέλεσμα να έχει εισπράξει περισσότερα από 3,4 εκατομμύρια ευρώ, με χαρακτηριστικό το γεγονός ότι το καλοκαίρι του 2015 έλαβε χώρα η πρώτη αγορά των τελευταίων 6 χρόνων. Επίσης, σύμφωνα με τα δημοσιευμένα στοιχεία ισολογισμού της UEFA στο πέρας του εκάστοτε οικονομικού έτους, τα έσοδα από τη συμμετοχή σε προκριματικούς γύρους και πλέι οφ του Γιουρόπα Λιγκ, χωρίς τις εισπράξεις εισιτηρίων στους εντός έδρας αγώνες, ανέρχονται σε 840 χιλιάδες ευρώ.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Αγωνιστική περίοδος | Αγορές | Πωλήσεις | Ισοζύγιο |
| --- | --- | --- | --- |
| *(εκατομμύρια €)* |
| 2009–10 | –0,590 | 0,200 | –0,390 |
| 2010–11 | 0 | 0,335 | 0,335 |
| 2011–12 | 0 | 0,500 | 0,500 |
| 2012–13 | 0 | 0,220 | 0,220 |
| 2013–14 | 0 | 0,950 | 0,950 |
| 2014–15 | 0 | 0,650 | 0,650 |
| 2015–16 | –0,330 | 0,880 | 0,550 |
| 2016–17 | 0 | 0,600 | 0,600 |
| **Σύνολο** | **3,415** |

 | 

| Αγωνιστική περίοδος | Έσοδο *(εκατομ-μύρια €)* | Συμμετοχή σε | Πρόκριση στους ομίλους |
| --- | --- | --- | --- |
| β΄ προ-κριματικό | γ΄ προ-κριματικό | πλέι οφ |
| 2012–13  | 0,100 | – | – | 0,100 | 0 |
| 2013–14  | 0,150 | – | – | 0,150 | 0 |
| 2014–15  | 0,140 | – | 0,140 | 0 | – |
| 2015–16  | 0,450 | – | 0,220 | 0,230 | 0 |
| **Σύνολα** | **0,840** | – | 0,360 | 0,480 | 0 |

 |

Οι αγώνες στις ευρωπαϊκές διοργανώσεις
--------------------------------------

Ο Ατρόμητος εξασφάλισε για πρώτη φορά την έξοδό του στις ευρωπαϊκές διοργανώσεις στο κύπελλο ΟΥΕΦΑ της περιόδου 2006–07, όπου αντιμετώπισε στην πρώτη φάση την ισπανική Σεβίλλη, μετέπειτα νικήτρια του θεσμού, από την οποία αποκλείστηκε με δύο ήττες (1–2 και 0–4). 

Την περίοδο 2012–13 πραγματοποίησε τη δεύτερη ευρωπαϊκή του συμμετοχή, όπου τέθηκε αντιμέτωπος με την αγγλική Νιούκαστλ Γιουνάιτεντ, στην τελευταία φάση πριν τους ομίλους του Europa League. Έπειτα από εξαιρετική εμφάνιση αναδείχθηκε ισόπαλος 1–1 στον εντός έδρας πρώτο αγώνα, ενώ στον επαναληπτικό ηττήθηκε 1–0 στην Αγγλία, με επίσης πολύ καλή παρουσία.

Η πρώτη του νίκη (και μάλιστα εκτός έδρας) σημειώθηκε την περίοδο 2013–14 επί της ολλανδικής Άλκμααρ με 2–0, δεν κατάφερε όμως να ανατρέψει το σε βάρος του 1–3 του πρώτου αγώνα στο Περιστέρι.

Δύο χρόνια αργότερα (2015–16) πανηγύρισε την πρώτη του πρόκριση σε επόμενη γύρο, αποκλείοντας στον τρίτο προκριματικό γύρο του Γιουρόπα Λιγκ τη σουηδική ΑΪΚ Στοκχόλμης με δύο νίκες (3–1 στη Στοκχόλμη και 1–0 στο Περιστέρι), δεν μπόρεσε όμως να ξεπεράσει το εμπόδιο της τουρκικής Φενέρμπαχτσε στην επόμενη φάση. Η δεύτερη ευρωπαϊκή πρόκριση ήρθε την περίοδο 2019–20 στον δεύτερο προκριματικό γύρο για τον ίδιο θεσμό, ξανά με δύο νίκες (2–1 εκτός και 3–2 εντός), αποκλείοντας αυτήν τη φορά την Ντούναϊσκα Στρέντα από τη Σλοβακία.

Ο Γιώργος Μανούσος είναι ο πρώτος σκόρερ στην ιστορία του συλλόγου στις ευρωπαϊκές διοργανώσεις με 4 τέρματα.

| Περίοδος | Διοργάνωση | Φάση | Αντίπαλος | Εντός | Εκτός | Πρ. |
| --- | --- | --- | --- | --- | --- | --- |
| **2006–07** | UEFA | Α΄ γύρος |  Σεβίλλη | **1–2** | **0–4** |  |
| **2012–13** | Europa League | Play off |  Νιούκαστλ | **1–1** | **0–1** |  |
| **2013–14** | Europa League | Play off |  Άλκμααρ | **1–3**  | **2–0** (εκ.έ.γ.) |  |
| **2014–15** | Europa League | Γ΄ προκριματικός |  Σαράγεβο | **1–3** (παρ.) | **2–1** |  |
| **2015–16** | Europa League | Γ΄ προκριματικός |  ΑΙΚ | **1–0** | **3–1** |  |
| Play off |  Φενέρμπαχτσε | **0–1** | **0–3** |  |
| **2018–19** | Europa League | Β΄ προκριματικός |  Ντιναμό Μπρεστ | **1–1** | **3–4** |  |
| **2019–20** | Europa League | Β΄ προκριματικός |  Ντούναϊσκα Στρέντα | **3–2** | **2–1** |  |
| Γ΄ προκριματικός |  Λέγκια Βαρσοβίας | **0–2** | **0–0** |  |
|

Έμβλημα
-------

Το έμβλημα του Ατρομήτου αποτελείται από ένα άστρο. Ακολουθεί μία από τις εκδοχές του εμβλήματος του συλλόγου έως και σήμερα.

* ΠαλαιότεροΠαλαιότερο

Σύνδεσμοι φιλάθλων
------------------

Φίλοι της ομάδας του Ατρόμητου, είναι κυρίως οι κάτοικοι της ευρύτερης περιοχής του Περιστερίου, μιας και ο σύλλογος εκπροσωπεί αποκλειστικά την πόλη. Στη χαραυγή του επαγγελματικού ποδοσφαίρου, το 1980, ιδρύθηκε και ο σύνδεσμος των πιο φανατικών οπαδών του Ατρόμητου, οι Fentagin 1980, που στα αραβικά σημαίνει «αυτοί που είναι έτοιμοι να θυσιαστούν». Η παρουσία των **Fentagin** είναι πάγια δίπλα στην αγαπημένη τους ομάδα και ιδιαίτερα δυναμική. Δεν δίστασαν να αναλάβουν ακόμα και τη διοίκηση της ομάδας το 1987 και μάλιστα να την αναδείξουν πρωταθλήτρια στην Γ’ Εθνική. Μέχρι και σήμερα, είναι η κύρια μάζα οπαδών της ομάδας, έχουν δικούς τους χώρους, μέσα στο κτίριο του Δημοτικού γηπέδου του Περιστερίου αλλά και στο κέντρο της πόλης. Τέλος, έχουν καλή σχέση με τους οργανωμένους οπαδούς του Ηρακλή Θεσσαλονίκης αλλά και άλλων συνδέσμων ελληνικών ομάδων με κοινό τους σημείο να είναι η ειρηνική και πολιτισμένη συνύπαρξη, οπαδών αντιπάλων ομάδων στο ίδιο γήπεδο και στις ίδιες κερκίδες,κοινές δράσεις για τα οπαδικά δικαιώματα αλλά και κινήσεις ενάντια στην κρατική καταστολή.

Διακρίσεις
----------

* **Πρωτάθλημα Ελλάδας**
	+ 3η θέση (1928, 2013)

* **Κύπελλο Ελλάδας**
	+ Φιναλίστ (2011, 2012)

* **Β' Εθνική**
	+ Πρωταθλητής (1972, 1980, 2009)

* **Γ' Εθνική**
	+ Πρωταθλητής (1988)

* **Δ' Εθνική**
	+ Πρωταθλητής (1998)

* **Ε.Π.Σ.Α. Α΄ Κατηγορίας**
	+ Πρωταθλητής (1928, 1962)

Πορεία στα πρωταθλήματα Ελλάδας
-------------------------------

|  |  |  |  |  |  |
| --- | --- | --- | --- | --- | --- |
| * **1927–28:** Πανελλήνιο
* **1928–34:** Α΄ Αθήνας
* **1934–35:** -
* **1935–36:** Α΄ Αθήνας
* **1936–38:** Β΄ Αθήνας
 | * **1938–39:** Πανελλήνιο
* **1939–40:** Α΄ Αθήνας
* **1940–45:** δεν διεξήχθη
* **1945–46:** Α΄ Αθήνας
* **1946–51:** Β΄ Αθήνας
 | * **1951–59:** Α2 Αθήνας
* **1959–60:** Α΄ Αθήνας
* **1960–72:** Β΄ Εθνική
* **1972–73:** Α΄ Εθνική
* **1973–74:** Β΄ Εθνική
 | * **1974–77:** Α΄ Εθνική
* **1977–80:** Β΄ Εθνική
* **1980–81:** Α΄ Εθνική
* **1981–87:** Β΄ Εθνική
* **1987–88:** Γ΄ Εθνική
 | * **1988–94:** Β΄ Εθνική
* **1994–97:** Γ΄ Εθνική
* **1997–98:** Δ΄ Εθνική
* **1998–2002:** Γ΄ Εθνική
* **2002–05:** Β΄ Εθνική
 | * **2005–06:** Α΄ Εθνική
* **2006–08:** Σούπερ Λιγκ
* **2008–09:** Β΄ Εθνική
* **2009– σήμερα:** Σούπερ Λιγκ
 |

Πορεία στην Α΄ Εθνική
---------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Έτος | Θέση | Βαθμ. | Τερμ. |
| --- | --- | --- | --- |
| 1928 | **3** | 1 | 3–12 |
| 1939 | **14** | 14 | 10–58 |
| 1973 | **16** | 58 | 17–49 |
| 1975 | **13** | 28 | 24–46 |
| 1976 | **9** | 26 | 27–33 |
| 1977 | **18** | 14 | 28–68 |
| 1981 | **18** | 21 | 19–59 |
| 2006 | **7** | 42 | 36–37 |
| 2007 | **8** | 40 | 40–44 |
| 2008 | **14** | 29 | 23–36 |
| 2010 | **7** | 38 | 34–36 |

 | 

| Έτος | Θέση | Βαθμ. | Τερμ. |
| --- | --- | --- | --- |
| 2011 | **11** | 34 | 30–34 |
| 2012 | **4** (4)\* | 50 | 32–26 |
| 2013 | **3** (4)\* | 46 | 26–22 |
| 2014 | **4** (3)\* | 66 | 56–25 |
| 2015 | **4** (5)\* | 54 | 43–27 |
| 2016 | **8** | 39 | 26–31 |
| 2017 | **8** | 39 | 29–38 |
| 2018 | **4** | 56 | 43–21 |
| 2019 | **4** | 52 | 41–28 |
| 2020 | **8** (7) | 42 | 41–43 |
| 2021 | 10 | 28 | 24–35 |
| 2022 | 12 | 33 | 33–52 |

 |

\* Από την περίοδο 2007–08 διεξάγονται αγώνες κατάταξης (play–off) μεταξύ των ομάδων που κατέλαβαν τις θέσεις 2 έως 5 στην κανονική περίοδο και η οριστική θέση της ομάδας προκύπτει από τους αγώνες κατάταξης. ***Ο αριθμός σε παρένθεση στις αντίστοιχες θέσεις του παραπάνω πίνακα δηλώνει τη θέση της ομάδας στην κανονική διάρκεια του πρωταθλήματος.***

Τρέχουσα σύνθεση
----------------

### Ποδοσφαιριστές

*Τελευταία ενημέρωση: 3 Αυγούστου 2023*.  

Σημείωση: Οι σημαίες αφορούν την εθνική ομάδα, σύμφωνα με τους κανόνες επιλεξιμότητας της FIFA. Οι παίκτες μπορεί να κατέχουν περισσότερες ιθαγένειες εκτός FIFA.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| No. | Έθνος | Θέση | Παίκτης |
| --- | --- | --- | --- |
| 1 |  | Τ | Γκαμπριέλε Μαρκετζάνι |
| 2 |  | Α | Ουαζντί Κεσχρίντα |
| 3 |  | Α | Νίκος Αθανασίου |
| 5 |  | Α | Λούκας Ασεβέδο |
| 6 |  | Μ | Έντερ Γκονζάλες |
| 7 |  | Μ | Γκαετάν Ρομπάιγ |
| 8 |  | Μ | Σάμουελ Φριντζόνσον |
| 9 |  | Ε | Νίκος Βέργος |
| 10 |  | Μ | Αγκιμπού Καμαρά *(δανεικός από τον Ολυμπιακό)* |
| 11 |  | M | Ντένζελ Γιουμπιτάνα |
| 14 |  | E | Κάρολ Αντζιέλσκι |
| 16 |  | T | Παναγιώτης Τσιντώτας |
| 17 |  | M | Όγκαστ Έρλινγκμαρκ |

 | 

| No. | Έθνος | Θέση | Παίκτης |
| --- | --- | --- | --- |
| 19 |  | Α | Κυριάκος Κιβρακίδης |
| 20 |  | E | Αντώνης Τριμμάτης |
| 22 |  | Ε | Μάριος Τζαβίδας |
| 27 |  | A | Κωνσταντίνος Πομόνης |
| 28 |  | Α | Λόρενς Ντε Μποκ |
| 30 |  | Μ | Αντρέας Κουέν |
| 31 |  | Μ | Θανάσης Καραμάνης |
| 32 |  | A | Μαξίμ Ιμερέκοφ |
| 42 |  | Τ | Χρήστος Δήμος |
| 43 |  | Τ | Γιάννης Σάλτας |
| 44 |  | Α | Δημήτρης Τσακμάκης |
| 55 |  | Μ | Τουρ Ντιρκς |
| 99 |  | Α | Γιώργος Τζοβάρας |

 |

### Τεχνικό επιτελείο

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| *Τελευταία ενημέρωση: 1 Ιουνίου 2021*.

|  |  |
| --- | --- |
| Προπονητής |  Σάσα Ίλιτς |
| Βοηθός Προπονητή |  Γιώργος Κορακάκης |
| Προπονητής τερματοφυλάκων | Ντάρκο Ομπράντοβιτς |
| Γυμναστής | Χρήστος Μακρυγιάννης |
| Αναλυτής αγώνων |  Γιάννης Αντωνόπουλος |
| Τεχνικός διευθυντής |  Γιάννης Αγγελόπουλος |
| Τεχνικός Διευθυντής |  Μανώλης Βερβερίδης |

Δομή συλλόγου
*Τελευταία ενημέρωση: 18 Φεβρουαρίου 2017*.
Όλοι/ες ελληνικής υπηκοότητας

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Διοικητικό συμβούλιο |
| --- |
| Μεγαλομέτοχος | Γεώργιος Σπανός |
| Πρόεδρος | Βασίλης Μπέτσης |
| Δ/νουσα σύμβουλος & Α' Αντιπρόεδρος | Αικατερίνη Κοξένογλου-Κορακάκη |
| Μέλη | Βασίλειος Καρακατσάνης |
| Γιάννης Σπηλιώτης |
| Γεώργιος Μαρκόβας |
| Αντώνης Καραλής |
| Γιώργος Καραχάλιος |

 | 

| Τομέας υπευθυνότητας | Στέλεχος ΠΑΕ |
| --- | --- |
| Διεξαγωγή αγώνων | Αικατερίνη Κοξένογλου-Κορακάκη |
| Μάρκετινγκ | Σπύρος Μπουλούσης |
| Τύπος και ενημέρωση | Παύλος Κουστέρης |
| Ασφάλεια | Γιώργος Πέτρου |
| Διάθεση εισιτηρίων | Βάσια Κουτσίκου |
| Οικονομικά | Βασίλειος Καρακατσάνης |
| Λογιστήριο | Κυριάκος Μαρφαντάς |
| Νομικά θέματα | Αργύρης Λίβας |

 |

 |

Ιστορικά πρόσωπα
----------------

### Διακεκριμένοι ποδοσφαιριστές

|  |  |  |  |
| --- | --- | --- | --- |
| * Αντώνης Καραλής  (1ος σε συμμετοχές με 330)
* Γιάννης Λιβαθηνός  (2ος σε συμμετοχές με 328)
* Χρυσόστομος Μιχαηλίδης  (1ος σε συμμετοχές στην 1η εθνική με 137)
* Τόλης Μητράκος  (1ος σκόρερ του Ατρόμητου με 64 γκολ)
* Μπάμπης Κούκης  (2ος σκόρερ του Ατρόμητου με 58 γκολ)
* Ηλίας Αναστασάκος  (1ος σκόρερ στην 1η εθνική με 17 γκολ)
* Γιώργος Κορακάκης  (Αρχηγός 2004 - 2008)
* Γιάννης Κατεμής  (Αρχηγός 2008 - 2009)
* Κώστας Νεμπεγλέρας  (Αρχηγός 2009 - 2011)
* Γιάννης Σκόνδρας  (Αρχηγός 2011 - 2013)
* Ευθύμης Κουλούρης  (1ος σκόρερ Super League 2018-19)
 | * Βαγγέλης Κότσαλος
* Σταύρος Ηλιόπουλος
* Σταύρος Κωνσταντινίδης
* Γιώργος Χατζής
* Γιώργος Ρυμικής
* Άγγελος Ράμφος
* Γιώργος Στολίγκας
* Γιώργος Βασιλόπουλος
* Κώστας Μισαηλίδης
* Σταύρος Μισαηλίδης
* Μπάμπης Δρόσος
* Απόστολος Τόσκας
* Λάκης Νικολάου
* Αντώνης Αντωνιάδης
* Κώστας Βαλλίδης
* Βασίλης Αλεξίου
* Νίκος Τσιαντάκης
* Κώστας Λαλιώτης
* Γιώργος Κωνσταντόπουλος
* Δημήτρης Βολονάκης
* Κώστας Ιωάννου
* Παύλος Δερμιτζάκης
 | * Λουκάς Καραδήμος
* Χρήστος Μικές
* Γιώργος Κούτσης
* Δημήτρης Ιωάννου
* Γιάννης Σκοπελίτης
* Γιώργος Ανατολάκης
* Βαγγέλης Κουτσόπουλος
* Γιώργος Γεωργίου
* Βασίλειος Αποστολόπουλος
* Χρήστος Καλαντζής
* Πασχάλης Μελισσάς
* Θανάσης Τσίγκας
* Στέλιος Σφακιανάκης
* Στέργος Μαρίνος
* Κώστας Μήτρογλου
* Βαγγέλης Οικονόμου
* Βαγγέλης Μάντζιος
* Θανάσης Καραγκούνης
* Δημήτρης Παπαδόπουλος
* Δημήτρης Γιαννούλης
* Μιχάλης Σηφάκης
* Ανδρέας Γιαννιώτης
 | * Ραφίκ Τζεμπούρ
* Όσκαρ Άλβαρες
* Σέρτζιο Εσπινόζα
* Ματίας Ιγκλέσιας
* Εμάνουελ Περόνε
* Μαρσέλο Σαρμιέντο
* Χαβιέρ Ούμπιδες
* Άντερσον Φρέιτας
* Λουσιάνο ντε Σόουζα
* Άρακεν Ντεμέλο
* Μαρσέλο Ολιβέιρα
* Σουμπίνιο
* Μπρούνο Φελίπε
* Πασκάλ Βαϊρουά
* Ντένις Επστάιν
* Μουκάντι Τσιμάνγκα
* Σαρλ Ιτάνζ
* Ρομπέρτο Μερίνο
* Μάρτσιν Μπαζίνσκι
* Μάρεκ Σαγκανόφσκι
* Ανρί Καμαρά
* Αμρ Ουάρντα
* Νταβόρ Γιούρισιτς
 |

### Προπονητές

|  |  |
| --- | --- |
|  Νταμίρ Κάναντι (29/7/2020- )
 Σάββας Παντελίδης (5/12/2019- 20/07/2020)
 Γιώργος Κορακάκης: (16/11/2019 - 5/12/2019)
 Γιάννης Αναστασίου (24/5/2019- 16/11/2019)
 Νταμίρ Κάναντι (21/6/2017 – 5/5/2019)
 Ρικάρντο Σα Πίντου (6/2/2017 – 12/6/2017)
 Γιώργος Κορακάκης: 19/9/2016 - 6/2/2017
 Τραϊανός Δέλλας: 4/11/15 - 19/9/2016
 Μιχάλης Γρηγορίου: 13/6/15 - 3/11/15
 Νίκος Νιόπλιας: 9/2/15 - 12/6/15
 Γιώργος Κορακάκης: 5/2/2015 - 9/2/2015 |  Ρικάρντο Σα Πίντο: 24/9/2014 - 5/2/2015
 Γιώργος Κορακάκης: 22/9/2014 - 24/9/2014
 Γιώργος Παράσχος: 8/4/2013 - 22/9/2014
 Νίκος Αναστόπουλος: 31/12/2012 - 7/4/2013
,  Ντούσαν Μπάγεβιτς: 2/6/2012 - 24/12/2012
 Γιώργος Δώνης: 28/4/2009 - 23/5/2012
 Ντράγκαν Κοκότοβιτς: 23/12/2008 - 28/4/2009
 Βασίλης Βούζας: 5/6/2008 - 21/12/2008
 Πάουλο Κάμπος: 27/3/2008 - 6/5/2008
,  Γκιγιέρμο Όγιος: 9/5/2007 - 26/3/2008
 Ντράγκαν Κοκότοβιτς: 11/1/2007 - 4/5/2007
 Γιώργος Παράσχος: 31/5/2005 - 9/1/2007 |

*Πηγή: βάση δεδομένων transfermarkt.gr,* *εκτός εάν αναφέρεται διαφορετικά.*
### Πρόεδροι

|  |  |  |
| --- | --- | --- |
| * Ανδρέας Τσουρουκτσόγλου (1923-1933)
* Νίκος Επιόγλου (1934-1947)
* Βλαδιμίρ Ράνιετς (1947-1952)
* Νίκος Τσακίρης (1952-1956)
* Γαβριήλ Σεϊτανίδης (1957-1958)
* Άννα Μπάγιου (1959-1961)
* Στράτος Γιαπιτζής (1962-1963)
* Στέφανος Καλούμενος (1964-1965)
* Ευάγγελος Στάης (1966-1969, 1984-1985)
 | * Αντώνης Γαλλαίος (1970-1973)
* Δημήτρης Σταυρόπουλος (1974-1976)
* Αντώνης Ξυπνητός (1980-1981)
* Παύλος Πανουτσόπουλος (1981-1982)
* Τάκης Ανεβλαβής (1983-1984)
* Εμμανουήλ Καραγεωργάκης (1984-1985)
* Γιώργος Σουρτζόπουλος (1986-1986)
* Ανδρέας Κουλόπουλος (1986-1987, 1991-1993)
* Βασίλης Πέτρου (1987-1988)
 | * Ρένος Κατσούγκρης (1989-1990)
* Γιώργος Δούρος (1992-1994)
* Γιάννης Κούρτης (1995-1997)
* Βασίλης Πουλάκης (1997-1998)
* Βασίλης Τσίκος (1998-1999)
* Κώστας Σταθάκης (1999-2000)
* Αναστάσιος Βλάχος (2000-2002)
* Τάσος Παπανικόλας (2002-2005)
* Γιώργος Σπανός (2005- )
 |

*Πηγή: ιστότοπος ΠΑΕ Ατρόμητος.*

Τμήμα ποδοσφαίρου γυναικών
--------------------------

Το ποδοσφαιρικό τμήμα γυναικών του Ατρομήτου είναι ενεργό και μετέχει στις εθνικές κατηγορίες της χώρας.

Τμήμα πετοσφαίρισης ανδρών
--------------------------

Το ανδρικό τμήμα πετοσφαίρισης του Ατρομήτου δραστηριοποιήθηκε τη δεκαετία του 1920, κατά την οποία μετείχε σε διοργανώσεις της εποχής. Σήμερα είναι ανενεργό.

Τμήμα πετοσφαίρισης γυναικών
----------------------------

Το γυναικείο τμήμα πετοσφαίρισης δημιουργήθηκε στα τέλη της δεκαετίας του 1920. Σήμερα είναι ανενεργό.

Σημειώσεις
----------

1. ↑  σύμφωνα με τα δημοσιευμένα στοιχεία ισολογισμού της UEFA στο κλείσιμο του εκάστοτε *οικονομικού* έτους. Τελικά, κάθε σύλλογος λαμβάνει ποσό υψηλότερο από εκείνο που είχε ανακοινωθεί μετά τη λήξη της αντίστοιχης *αγωνιστικής* περιόδου –και αναφέρουν ελληνικά και ξένα ΜΜΕ–, καθώς το τελευταίο βασίζεται σε μετριοπαθείς προβλέψεις για το μάρκετ πουλ (τηλεοπτικά και διαφημιστικά έσοδα) τις οποίες η UEFA είχε περιλάβει στον προϋπολογισμό της ένα χρόνο πριν.
2. ↑  ο Παράσχος υπήρξε ο πρώτος στην τεχνική ηγεσία του Ατρόμητου όταν συγχωνεύθηκε με τη Χαλκηδόνα, καθώς διατελούσε –από το 2002– προπονητής της τελευταίας όταν ανακοινώθηκε η συγχώνευση (31 Μαΐου 2005)
3. ↑  η μοναδική γυναίκα πρόεδρος στην ιστορία του συλλόγου και από τις ελάχιστες στον ελληνικό αθλητισμό γενικότερα, απεβίωσε το 2015 σε ηλικία 101 ετών

Παραπομπές
----------

1. ↑  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia2023.gga.gov.gr*. Ανακτήθηκε στις 15 Απριλίου 2024.
2. ↑  «Η ιστορία του Ατρόμητου». Αρχειοθετήθηκε από το πρωτότυπο στις 25 Οκτωβρίου 2012. Ανακτήθηκε στις 30 Αυγούστου 2012.
3. ↑  Ομάδες • Ατρόμητος Αρχειοθετήθηκε 2014-03-27 στο Wayback Machine. επίσημος ιστότοπος Super League Ελλάδα
4. ↑  «ΓΕΜΗ :: Υπηρεσίες Δημοσιότητας». *publicity.businessportal.gr*. Ανακτήθηκε στις 23 Ιουνίου 2023.
5. ↑  ΑΠΟΣΠΑΣΜΑ Από τα πρακτικά της με αριθ. 20ης/06 - 08 - 2012 συνεδρίασης του Διοικητικού Συμβουλίου του Ν.Π. diavgeia.gov.gr
6. ↑  Ατρόμητος… 90 ετών! sport-fm.gr
7. ↑  «εφ. "Βραδυνή", 9/12/1924, ψηφ. σελ. 451». Αρχειοθετήθηκε από το πρωτότυπο στις 6 Μαρτίου 2016. Ανακτήθηκε στις 1 Δεκεμβρίου 2012.
8. ↑  «"Βραδυνή", 15/9/1924, ψηφ. σελ. 432». Αρχειοθετήθηκε από το πρωτότυπο στις 24 Ιανουαρίου 2021. Ανακτήθηκε στις 24 Δεκεμβρίου 2012.
9. ↑  "Σκριπ", 3/3/1929.
10. ↑  "Εμπρός", 17/5/1928.
11. ↑  *"Η Τόλμη Περιστερίου"*, εφ. "Βραδυνή", 28/7/1930.
12. ↑  *"Ο Αστήρ Περιστερίου"*, εφ. "Βραδυνή", 12/7/1930.
13. ↑  Χαλκηδόνα-Ατρόμητος : Συγχωνεύτηκαν![*νεκρός σύνδεσμος*]
14. ↑  «uefa.com - UEFA Cup - News & Features». 6 Ιουλίου 2006. Αρχειοθετήθηκε από το πρωτότυπο στις 6 Ιουλίου 2006. Ανακτήθηκε στις 7 Απριλίου 2017. CS1 maint: Unfit url (link)
15. ↑  Atromitos Athen > Transfers & rumors > All transfers, transfermarkt.gr (Αγγλικά)
16. 1 2  Financial reports Αρχειοθετήθηκε 2016-03-13 στο Wayback Machine. ιστότοπος Ένωσης Ευρωπαϊκών Ποδοσφαιρικών Ομοσπονδιών (UEFA) (Αγγλικά)
17. ↑  π.χ Το σεντόνι φέρνει τρελά έσοδα, sdna.gr
18. ↑  Financial Report 2012/13 (27.03.2014), ιστότοπος UEFA, σελ. 13/στήλη 6 (Αγγλικά)  
 Οι σύλλογοι της προκριματικής φάσης έλαβαν από 100 χιλ. € για κάθε γύρο που είχαν μετάσχει ανεξαρτήτως πρόκρισης και εκείνοι των πλέι οφ το ίδιο ποσό μόνον εάν είχαν αποκλειστεί, με το σύνολο των 500 χιλ. σε ελληνικούς να μοιράζονται: Αστέρας Τρ. 200 (β΄ και γ΄), ΠΑΟΚ 200 (γ΄ και πλέι οφ), Ατρόμητος 100 (πλέι οφ).
19. ↑  Financial Report 2013/14 (24.03.2015), ιστότοπος UEFA, σελ. 13/στήλη 6 (Αγγλικά)  
 Σύλλογοι που είχαν μετάσχει σε α΄, β΄, γ΄ προκριματικό γύρο και πλέι οφ έλαβαν αντίστοιχα από 120, 130, 140 και 150 χιλ. € (το τελευταίο μόνον εάν είχαν αποκλειστεί), με το σύνολο των 560 χιλ. σε ελληνικούς να μοιράζονται: Ξάνθη 270 (β΄ και γ΄), Αστέρας Τρ. 140 (γ΄) και Ατρόμητος 150 (πλέι οφ)
20. ↑  Financial Report 2014/15 (25.02.2016), ιστότοπος UEFA, σελ. 13/στήλη 6 (Αγγλικά)  
 Σύλλογοι που είχαν μετάσχει σε α΄, β΄, γ΄ προκριματικό γύρο και πλέι οφ έλαβαν αντίστοιχα από 120, 130, 140 και 150 χιλ. € (το τελευταίο μόνον εάν αποκλείστηκαν, αλλιώς αντικαθίσταται από το πολύ ανώτερο μπόνους του 1,3 εκατ. της συμμετοχής στους ομίλους), με το σύνολο των 410 χιλ. σε ελληνικούς να μοιράζονται: Αστέρας Τρ. 270 (β΄ και γ΄, όχι όμως για τα πλέι οφ που επικράτησε), Ατρόμητος 140 (γ΄), Παναθηναϊκός και ΠΑΟΚ 0 (πλέι οφ, από τα οποία προκρίθηκαν).
21. ↑  Solidarity payments, ιστότοπος UEFA, σελ. 7 (Αγγλικά)
22. ↑  Ως Ατρόμητος Αθηνών (Βικτώριας) τότε
23. ↑  Squad of Atromitos Athen, transfermarkt.gr (Αγγλικά)
24. ↑  Ατρόμητος Αθηνών > Σύνθεση ομάδας, ιστότοπος Super League Ελλάδα
25. ↑  Ομάδα Αρχειοθετήθηκε 2015-10-07 στο Wayback Machine. [πλήρως ανενημέρωτο ρόστερ], επίσημος ιστότοπος ΠΑΕ Ατρόμητος
26. ↑  Squad > Backroom staff • Coaching staff, transfermarkt.gr (Αγγλικά)
27. ↑  Υπεύθυνος ανάλυσης αγώνων ο Γιάννης Αντωνόπουλος[*νεκρός σύνδεσμος*], επίσημος ιστότοπος ΠΑΕ Ατρόμητος
28. ↑  ΠΑΕ Ατρόμητος > ΔΣ & στελέχη ΠΑΕ, επίσημος ιστότοπος ΠΑΕ Ατρόμητος
29. ↑  Νέος προπονητής ο Τραϊανός Δέλλας, www.atromitosfc.gr[*νεκρός σύνδεσμος*]
30. ↑  Τεχνικός με όραμα ο Γρηγορίου, www.sport-fm.gr
31. ↑  «Ανέλαβε ο Σα Πίντο τον Ατρόμητο, www.pamesports.gr». Αρχειοθετήθηκε από το πρωτότυπο στις 17 Ιανουαρίου 2015. Ανακτήθηκε στις 9 Φεβρουαρίου 2015.
32. ↑  Ανακοινώθηκε ο Αναστόπουλος στον Ατρόμητο
33. ↑  ΑΤΡΟΜΗΤΟΣ: Ανακοίνωσε Δώνη
34. ↑  «Παρελθόν από τον Ατρόμητο ο Δώνης». Αρχειοθετήθηκε από το πρωτότυπο στις 27 Αυγούστου 2012. Ανακτήθηκε στις 30 Αυγούστου 2013.
35. ↑  Επίσημα στον Ατρόμητο ο Κοκότοβιτς
36. ↑  Ατρόμητος: Φεύγει ο Κοκότοβιτς
37. ↑  Ο Βασίλης Βούζας νέος προπονητής του Ατρομήτου
38. ↑  Τέλος ο Βούζας
39. ↑  Ο Ατρόμητος πήρε τον Πάουλο Κάμπος[*νεκρός σύνδεσμος*]
40. ↑  Ατρόμητος: Τέλος και τυπικά ο Κάμπος
41. ↑  «Στον Ατρόμητο ο Όγιος». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 30 Αυγούστου 2013.
42. ↑  Κοκότοβιτς τέλος...[*νεκρός σύνδεσμος*]
43. ↑  Atromitos Athen > History > Staff Αρχειοθετήθηκε 2014-09-05 στο Wayback Machine.*, βάση δεδομένων transfermarkt.gr (Αγγλικά)*
44. ↑  Η ιστορία της 101χρονης Άννας Μπάγιου!, peristerisports.gr
45. ↑  «Έφυγε» η Άννα Μπάγιου, επίσημος ιστότοπος ΠΑΕ Ατρόμητος Αθηνών
46. ↑  ΠΑΕ Ατρόμητος > Πρόεδροι, επίσημος ιστότοπος ΠΑΕ Ατρόμητος

Πηγές
-----

* Η ιστορία του Ατρομήτου
* Οι διακρίσεις του συλλόγου
* Σημαντικές ομάδες
* Οι διετελέσαντες Πρόεδροι
* Οι αθλητικές εγκαταστάσεις

Εξωτερικοί σύνδεσμοι
--------------------

* Ατρόμητος Αθηνών 1923 Π.Α.Ε. – Επίσημος ιστότοπος
* Σύνδεσμος Φίλων «Fentagin» – Επίσημος ιστότοπος
* Το Δημοτικό Γήπεδο Περιστερίου
* Τρέχοντα αποτελέσματα αγώνων Ατρομήτου

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Super League 1 Ελλάδας |
| --- |
|  |
| Τρέχουσα περίοδος 2023–24 | 
* ΑΕΚ
* Άρης
* Αστέρας Τρίπολης
* Ατρόμητος
* Βόλος
* Κηφισιά
* Λαμία
* Ολυμπιακός
* ΟΦΗ
* Παναθηναϊκός
* Παναιτωλικός
* Πανσερραϊκός
* ΠΑΟΚ
* ΠΑΣ Γιάννινα
 |
|  |
| Πρώην1 | 
* Ακράτητος
* Απόλλων Καλαμαριάς
* Απόλλων Σμύρνης
* Αθηναϊκός
* Ατρόμητος Πειραιώς
* Αιγάλεω
* Βέροια
* Βύζας Μεγάρων
* Διαγόρας Ρόδου
* Δόξα Δράμας
* Εδεσσαϊκός
* Εργοτέλης
* Εθνικός Αστέρας
* Εθνικός Πειραιώς
* Ηρακλής
* Θερμαϊκός
* Θρασύβουλος
* Ιωνικός
* Καβάλα
* Καλαμάτα
* Καλλιθέα
* Καλλονή
* Κέρκυρα
* Καστοριά
* Κέρκυρα
* Κόρινθος
* Λάρισα
* Λεβαδειακός
* Μακεδονικός
* Μέγας Αλέξανδρος Κατερίνης
* Νάουσα
* Νίκαια
* Νίκη Βόλου
* Ξάνθη
* Ολυμπιακός Βόλου
* Ολυμπιακός Χαλκίδας
* Παγκορινθιακός
* Παναχαϊκή
* Παναιγιάλειος
* Πανελευσινιακός
* Πανηλειακός
* Πανιώνιος
* Πανθρακικός
* Πιερικός
* Πλατανιάς
* Προοδευτική
* Ρόδος
* Τρίκαλα
* Φωστήρας
* Χαλκηδόνα
* Χαλκίδα
 |
|  |
| Πρώην (Κυπριακές) | 
* ΑΕ Λεμεσού
* ΑΠΟΕΛ
* ΕΠΑ Λάρνακας
* Ολυμπιακός Λευκωσίας
* Ομόνοια
 |
|  |
| Πριν την καθιέρωση της Α΄ Εθνικής2 | 
* ΑΕ Καβάλας
* Άρης Πειραιώς
* Ασπίδα Ξάνθης
* Αστέρας Αθηνών
* Γουδί
* Ηρακλής Σερρών
* Μέγας Αλέξανδρος Θεσσαλονίκης
* Ολυμπιακός Λουτρακίου
* Ορφέας Ξάνθης
* Παναργειακός
* Πειραϊκός Σύνδεσμος
* Φίλιπποι Καβάλας
 |
|  |
| 
1Συμμετοχή στην Α΄ Εθνική Κατηγορία ή Super League 1 από την καθιέρωσή της την περίοδο 1959–1960

2Συμμετοχή μόνο σε τελικές φάσεις του Πανελληνίου Πρωταθλήματος, ή τα πρωταθλήματα Σ.Ε.Γ.Α.Σ. πριν την περίοδο 1959–1960 |

 |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Β΄ Εθνικής Κατηγορίας Ποδοσφαίρου Γυναικών 2021–2022 |
| --- |
|  |
| 1ος Όμιλος | 
* Αγροτικός Αστέρας
* Βασίλισσα Θράκης
* Βόλος 2004
* Κιλκισιακός
* Λέοντες
* Νεφέλες Κατερίνης
* Πανσερραϊκή
* Ροδόπη '87
* Σειρήνα Γρεβενών
 |  |
|  |
| 2ος Όμιλος | 
* Αμαζόνες Κορινθίας
* Ατρόμητος Ζαρουχλέικων
* Δόξα Πηγαδακίων
* Εθνικός Καλαμάτας
* Ίκαρος Πετρωτού
* Νέες Ατρομήτου 2018
* Νίκη Τραγανού
* Πήγασος Θριασίου
 |
|  |
| 3ος Όμιλος | 
* Ατρόμητος Αθηνών
* Βασίλισσα Νότου
* Διαγόρας Ραχών Ικαρίας
* Λεοντικός Κηφισιάς
* Παμπαιανιακός
* Σαπφώ Λέσβου
* Τράχωνες Αλίμου
* Χανιά
 |
|  |
| 4ος Όμιλος | 
* Αθηναϊκή Αγίου Δημητρίου
* Α.Σ.Τ.Ι.Ρ.
* Βριλήσσια
* Ιάσων Ιλίου
* Νέες Δραπετσώνας
* Πόντιες Δραπετσώνας
* Σταυρός Καλυθίων
* Φιλίνος Κω
 |

 |


Κατάλογος ποδοσφαιρικών σωματείων Ε.Π.Σ. Αθηνών